OzLabs/hebrew-wiki-articles huggingface dataset:
מתקן התפלה אשקלון

מתקן התפלה אשקלון הוא מפעל התפלת מי ים בשיטת האוסמוזה ההפוכה (SWRO) המספק מים באיכות מי שתיה למערכת המים הארצית בישראל.

==היסטוריה==
בדצמבר 1999, קיבלה ועדת השרים לכלכלה בראשות שר האוצר, אברהם שוחט, ההחלטה על הקמת מספר מתקני התפלה בישראל, כדי להתמודד עם המחסור במים שפירים בישראל בטווח הארוך.

בסוף שנת 2000 הוקם המיזם המשותף "VID Desalination", על ידי חברת הנדסת התפלה (IDE), תאגיד ויאוליה הצרפתי (שבאותה עת פעל בשם "ויוונדי") 
וקבוצת דנקנר השקעות כדי להתמודד במכרז להקמת המתקן. בספטמבר 2001 זכתה הקבוצה במכרז, לאחר הציעה למכור את המים שתפיק במחיר של 50 סנט לקוב.

המתקן הוקם במתחם קצא"א בסמוך לאשקלון, בהשקעה של מעל למיליארד ש"ח. בשיטת בנה-הפעל-העבר (BOT). החברה הקימה את המפעל ואוחזת בזיכיון להפעלתו למשך 25 שנים עד להעברתו למדינת ישראל. הקמת המתקן החלה בספטמבר 2002, כאשר בנק לאומי סיפק מחצית מהמימון הדרוש לפרויקט. את המחצית השנייה של המימון סיפקו גופים מוסדיים.

המתקן החל לפעול ב-4 באוגוסט 2005 והחל להעביר מים לחברת "מקורות" ב־23 באוגוסט 2005. המתקן סיפק באותה שנה 24 מיליון מטר מעוקב (מלמ"ק) מים, ומאז הוא מספק מי שתייה לקו ירקון-נגב של המוביל הארצי בנוסף למקורות הישנים של המפעל. בינואר 2010, חתם מיזם VID המפעיל את המתקן, על הסכם עם בנק לאומי למימון הרחבת המתקן מהיקף של כ-100 מיליון קוב בשנה, בכ-18 מיליון קוב נוספים. התפוקה מאז ההרחבה עומדת על 118 מיליון מטרים מעוקבים של מים באיכות מי שתייה בשנה, כ- 5% מתצרוכת המים השנתית בישראל. המתקן באשקלון היה הראשון בתוכנית ממשלת ישראל להקים מתקני התפלת מי ים עם כושר יצור של 505 מלמ"ק עד שנת 2013. 

בינואר-פברואר 2016 הושבת המתקן לפחות פעמיים עקב זיהום במי הים שנגרם בעקבות משבר המים ברצועת עזה וכן שפכים של מתקן טיהור השפכים בצפון הרצועה. 

באוגוסט 2020 רכשה קרן קיסטון 50% ממניות המתקן מידי חברת IDE טכנולוגיות.

==מבנה המתקן==
למתקן שלושה קווי יניקה השואבים מים ממרחק של קילומטר מהחוף ומעומק של כחמישה עשר מטרים. ראשית עוברים המים סינון ראשוני, לאחר מכן מועלה לחץ המים ל־70 בר והמים עוברים דרך ממברנות חדירות למחצה לביצוע תהליך ההתפלה באמצעות אוסמוזה הפוכה. לאחר סיום התהליך ההתפלה מושבת למים המותפלים הקשיות הנדרשת למי שתייה והם מועברים לחברת מקורות והתמלחת מוחזרת לים.

מקור האנרגיה, הרכיב בעל העלות הגבוהה ביותר בתהליך ההתפלה, הוא תחנת כוח עצמאית שהוקמה למטרה זו, הפועלת על גז טבעי והמופעלת על ידי קבוצת דלק.

המתקן, שהוא השלישי בגודלו מסוגו בעולם (לאחר מתקן התפלה שורק ומתקן התפלה חדרה), זכה בפרס "מתקן ההתפלה של השנה ב-2006" מטעם GWI - Global Water Intelligence משום היותו הגדול ביותר בעולם באותה התקופה (הוא זכה בפרס שנה בלבד לאחר התחלת פעילותו), והיווה אבן דרך משמעותית בתעשיית ההתפלה בישראל ובעולם.

== ראו גם ==
* התפלה בישראל
* משק המים בישראל

== קישורים חיצוניים ==
* [https://www.gov.il/he/Departments/General/project-desalination-ashkelon מתקן התפלה אשקלון], החשב הכללי, משרד האוצר
* [https://web.archive.org/web/20120130043804/http://www.veoliawater.co.il/he/services/Desalination/ashkelondesalination/ מתקן התפלת מים באשקלון], אתר קבוצת ואוליה ישראל

== הערות שוליים ==

אשקלון
קטגוריה:מיזמי שותפות ציבורית-פרטית בישראל
קטגוריה:אשקלון: מבנים
קטגוריה:אשקלון: כלכלה
ימת טוז

ימת טוז (בטורקית: Tuz Gölü - "ימת המלח") היא הימה השנייה בגודלה בטורקיה אחרי ימת ואן. הימה שוכנת בגובה של 905 מטר במרכזה של אנטוליה על גבולה המערבי של קפדוקיה, כ-100 ק"מ צפונית-מזרחית לקוניה וכ-100 ק"מ דרומית לאנקרה. במשך רוב ימות השנה היא משתרעת על שטח של 1,500 קמ"ר, אורכה 80 ק"מ ורוחבה 50 ק"מ.

מי הימה מליחים ביותר. במשך חודשי הקיץ מתאדים רוב מימיה וחושפים שכבת מלח בעומק ממוצע של 30 ס"מ. רוב השטח הנחשף בעונה זו משתרע על חלקה הדרומי של הימה. בעונה הגשומה נמס חלק מהמלח במים המתוקים הזורמים אליה או המגיעים אליה בצורת משקעים. לימת המלח אין מוצא, והיא ניזונה מנגר תחתי וממספר נחלים שבמקום שפכם אליה יצרו מלחות. סביב הימה שלושה מכרות מלח העושים שימוש במשטר המים העונתי בימה ומפיקים כ-70% מתצרוכת המלח במדינה. בנוסף קיימות סביב הימה תעשיות הקשורות לעיבוד המלח.

בשנת 2001 הוכרזו הימה והאזור המקיף אותה כאזור טבע מוגן. בימה אוכלוסייה עשירה של פלמינגואים (Phoenicopterus ruseus), אווז לבן-מצח ובז אדום.

==קישורים חיצוניים==

* 

טוז
קטגוריה:אנטוליה
קטגוריה:קפדוקיה
טוז, ימת
טוז
שבע גבעות ליסבון

טירת סאו ז'ורז'ה על הגבעה הנושאת אותו שם
לפי אגדה פופולרית הוקמה ליסבון בירת פורטוגל, על קבוצה של שבע גבעות הנודעות כשבע גבעות ליסבון (פורטוגזית Sete Colinas de Lisboa). ייתכן כי מקורה של הסברה בדבר שבע גבעות העיר ברומאים שמצאו דמיון גאוגרפי בין ליסבון לרומא (שלגביה ישנה מסורת על שבע גבעות רומא), אך הביטוי נזכר לראשונה בכתביו של פריי ניקולאס דה אוליביירה (Frei Nicholas de Oliveira) בן המאה ה-17:

<div style="direction: ltr;">
:"As sete colinas sobre as quais estava assente Lisboa: Castelo, São Vicente, São Roque, Santo André, Santa Catarina, Chagas e Sant'Ana"
</div>
:"שבע הגבעות שעליהן יושבת ליסבון: קשטלו, סאו ויסנטה, סאו רוקה, סנטו אנדרה, סנטה קטרינה, שאגאש וסנט'אנה".

גם ליסבון וגם רומא משתרעות על יותר משבע גבעות, וגבעת גראסה (colina da Graça - "גבעת החסד") נסתרה ככל הנראה מעיניו של דה אוליביירה, מאחר שהייתה חבויה לאלה המגיעים אל העיר בדרך הים מאחורי גבעת קשטלו. ייתכן אף שהתעלם מגבעה שמינית זו במכוון כדי ליצור את הזהות לרומא.

בכל אופן, מאז הקמתה ועד תום השלטון המוסלמי בעיר, השתרעה ליסבון רק על גבעת סאו ז'ורז'ה (אותה כינה דה אוליביירה בשם "קשטלו") ועליה הוקמה טירת סאו ז'ורז'ה. עם התפשטות העיר היא כיסתה גבעות נוספות, ובמאה ה-16 ציין דמיאו דה גוייש (Damião de Góis) כי העיר השתרעה על חמש גבעות: אשפרנסה (Esperança - "תקווה"), סאו רוקה, סנט'אנה, גבירתינו של ההר (Senhora do Monte, או סנטה קטרינה של הר סיני - Santa Catarina do Monte Sínai) וקשטלו. ברי כי כיום פרוסה ליסבון על שטח רחב וניתן לאתר בה יותר משבע גבעות.

==ראו גם==
* שבע גבעות רומא
* שבע גבעות איסטנבול
* שבע גבעות מוסקבה
קטגוריה:ליסבון
קטגוריה:גבעות
מרקוס זוסאק

מרקוס זוסאק (באנגלית: Markus Zusak; נולד ב-1975 בסידני) סופר ממוצא אוסטרלי-גרמני, הצעיר מבין ארבעה אחים.

זוסאק ידוע בזכות ספרי הילדים והנוער שכתב, "השליח" ו"גנבת הספרים". ספרים אלו זכו להצלחה באוסטרליה ומחוצה לה, מכרו עותקים רבים וזכו לאהדה יותר מאשר יצירותיו האחרות. 

ספרו החמישי, "גנבת הספרים", הוא אחד משתיים מיצירותיו של זוסאק שיצאו לאור בעברית עד כה, כשהשנייה היא הספר "השליח", שאמנם נכתב מוקדם יותר אך תורגם לעברית אחריו. עלילת "גנבת הספרים" מתרחשת בתקופת גרמניה הנאצית, והמוות הוא הקול המספר את הסיפור. 

זוסאק מתגורר בסידני עם אשתו ובתו, וידוע כגולש גלים פעיל.

==ספריו==
* גנבת הספרים (2005) תרגמה: ורד טוכטרמן/אופוס 2007
*השליח (2002) תרגמה: בתיה זיסו/אופוס 2010
*כשכלבים בוכים (2001) (When Dogs Cry)- לא תורגם לעברית
*להילחם ברובן וולף (2000) (Fighting Ruben Wolfe)- לא תורגם לעברית
*המפסידן (1999) (The Underdog)- לא תורגם לעברית
*גשר של חימר (2012) (Bridge of Clay)- לא תורגם לעברית

==קישורים חיצוניים==

* 
* [https://web.archive.org/web/20120111215416/http://israblog.nana10.co.il/blogread.asp?blog=161968&blogcode=7482198 ריאיון עם מרקוס זוסאק בבלוג "מה הסיפור"]

קטגוריה:סופרים אוסטרלים
קטגוריה:אוסטרלים ממוצא גרמני
קטגוריה:גרמנים שנולדו ב-1975
קטגוריה:אוסטרלים שנולדו ב-1975
בר 51

בר 51 הוא סרט הקולנוע השני בבימויו של עמוס גוטמן. את התסריט כתב גוטמן בצוותא עם המחזאית עדנה מזי"א. הקרנת הבכורה של הסרט נערכה ב-5 ביולי 1986.

== עלילה ==
גיבורי הסרט הם תומאס ומריאנה, אח ואחות ממגדל העמק, המגיעים לתל אביב לאחר מות אמם הנוצרייה. תומאס מאוהב במריאנה ומשום כך הם חריגים בחברה. תומאס מנסה להצליח בתל אביב כעובד בבית מלון, אך הוא מפוטר לאחר שנתפס גונב אוכל עבור אחותו. השניים מגיעים בלילם הראשון בעיר הגדולה למקלט מוזנח. בלילה כשתומאס מגיע אל התחנה המרכזית שמלאה בערפל, זנות והומוסקסואליות. שם הוא פוגש את אפולוניה גולדשטיין, חשפנית וזונה רומניה מבוגרת שמתאהבת בו ולוקחת אותו ואת מריאנה לדירתה שם היא חיה עם חברה לחיים, קארל, האמרגן והכוריאוגרף שלה. לאחר מכן היא מסדרת להם עבודה בבר 51 בניהולה של לונה הפולנייה ובעלה הנכה מפולין. דרך הבר ואפולוניה הם מתוודעים אל עולם הלילה של תל אביב. בבר הם פוגשים את זארה (שרה), חשפנית, ובעלה ניקולס, רקדן מוצלח בעברו שנפצע ונפל לשתייה. כמו כן עובד בבר, אחיה ההומוסקסואל ערן אורחנז (ישראל). האהבה הבלתי אפשרית ביניהם מסתיימת בניסיון אונס טראגי של מריאנה בידי תומאס. מריאנה הורגת את תומאס. הסרט מתאר דמויות שוליים שלא מוצאות את מקומן בחברה הישראלית בשל זרותם.

== שחקנים ==
* ג'וליאנו מר חמיס: תומאס
* סמדר קילצ'ינסקי: מריאנה
* עדה ואלרי טל: אפולוניה גולדשטיין
* מוסקו אלקלעי: קארל
* עירית שלג: זארה
* אלון אבוטבול: ערן
* בלנקה מנצר: לונה

== צוות ==
* הלחנה: אריק רודיך
* צלם: יוסי ויין
* הפקה: אנריקה רוטנברג

אף על פי שהסרט נכשל קופתית כמו כל שאר סרטיו השאיר חותם בתרבות הישראלית בכך שלראשונה החל לקום דור של קולנוענים שדיבר על האינדיבידואל ולא על הכלל.

== פרסים ==
הסרט זכה ב-3 פרסים, פרסי מרכז הסרט הישראלי, משרד המסחר והתעשייה : לסרט, לשחקנית ראשית - סמדר קילצ'ינסקי ולצילום - יוסי ויין.

== קישורים חיצוניים ==

* 

==הערות שוליים==

קטגוריה:סרטי 1985
קטגוריה:סרטים ישראליים משנת 1985
קטגוריה:סרטי עמוס גוטמן
קטגוריה:סרטי להט"ב ישראליים
קטגוריה:תל אביב-יפו בקולנוע
קטגוריה:זנות גברית בקולנוע
קטגוריה:זנות בקולנוע
מרב בטיטו

מרב בטיטו (נולדה ב-17 בדצמבר 1969) היא עיתונאית, תחקירנית ומגישת טלוויזיה ישראלית.

==ביוגרפיה==
בטיטו נולדה וגדלה בבית שאן, למשפחה דתית יוצאת מרוקו בת חמישה ילדים. אביה היה מנהל סניף בנק ואמה מנהלת בית ספר. בכיתה ז' החלה ללמוד באולפנת בני עקיבא שבקריית מוצקין, מגיל 15 הייתה ילדת חוץ בקיבוץ שדה אליהו. לפני השירות הצבאי עשתה שנת שירות ובצה"ל שרתה כמ"כית טירונים. לאחר שירותה הצבאי סיימה תואר ראשון בהיסטוריה ותעודת הוראה באוניברסיטת תל אביב. בהמשך עבדה כמורה להיסטוריה ורכזת שכבה בתיכון שבנצרת עילית. עד 2008 שמרה על אורח חיים דתי.

בגיל שלושים ושלוש החלה ללמוד בבית הספר לעיתונות כותרת. לאחר מכן עבדה כעיתונאית בעיתון "עולם האישה" והכינה כתבות על נשים חזקות בעולם התקשורת. מאוחר יותר עבדה כתחקירנית בתוכניתו של נסים משעל "משעל חם", ששודרה בערוץ 2. משנת 2003 שימשה ככתבת בעיתון "מעריב" ובסוף שנת 2007 עברה לעיתון "ידיעות אחרונות". בין היתר הגישה פינת אקטואליה בתוכניתו של רפי רשף "חמש עם רפי רשף", ששודרה בערוץ 10 והשתתפה בסדרת הטלוויזיה "בנות" ששודרה בערוץ HOT3. כמו כן השתתפה כחברת פאנל בתוכנית ביקורת התרבות "תרבות רעה" בערוץ הלוויין "יס ישראלי".

בטיטו השתתפה בתוכנית האקטואליה בהנחיית עמנואל רוזן ששודרה בערוץ 2.

במהלך שנת 2010 הופיעה עם משפחתה בתוכניתו של גיא מרוז בפינה הנקראת "משפחה בע"מ", ששודרה בערוץ 10, שמטרתה לבדוק האם משפחה ישראלית מסוגלת להתקיים מהשכר הממוצע במשק.

ב-2011 השתתפה בעונה השלישית של תוכנית המציאות "האח הגדול", ששודרה בערוץ 2 של קשת.

בשנת 2016 הייתה בין מגישות הסדרה התיעודית ההיסטורית "והארץ הייתה תוהו ובוהו" בערוץ 1.

בשנים 2017–2018 הגישה בקשת 12 את התוכניות "כותרות הבוקר", לצד מרב מילר, ו"עד החתונה זה יעבור", לצד גלית גוטמן.

החל מינואר 2023 לוקחת חלק בפאנל הפרשנים של התכנית "אולפן שישי" בערוץ 12. מגישה את התוכנית השבועית "הלובי החברתי" בערוץ כנסת.החל מינואר 2024 מנחה מירב את התכנית 'פנדורה' בערוץ החדש 'רלוונטי'.

==חיים פרטיים==
בטיטו התחתנה בגיל 19, ילדה שלוש בנות והתגרשה בגיל 36. לאחר מכן נישאה בשנית לשלום ברקוביץ', אב לשניים, ועברה להתגורר ברעננה. לקראת גיל 40 יצאה בשאלה.

== קישורים חיצוניים ==

* מרב בטיטו-פריד, [http://www.nrg.co.il/online/11/ART/881/807.html קצרים בחינוך], באתר nrg, 10 במרץ 2005
* נטע פלג, [http://www.magazin.org.il/inner.asp?page=231735 ללכת בעקבות החלום], מגזין המושבות, 25 ביוני 2010
* 
* 
* 
* 
* 
* 

== הערות שוליים ==

קטגוריה:מתחרי האח הגדול (ישראל)
קטגוריה:עיתונאיות כותבות עברית
קטגוריה:סגל מעריב
קטגוריה:סגל ידיעות אחרונות
קטגוריה:בוגרות אולפנות בני עקיבא
קטגוריה:יוצאות בשאלה
קטגוריה:עיתונאיות ישראליות
קטגוריה:עיתונאים ישראלים
קטגוריה:תחקירניות ישראליות
קטגוריה:בית שאן: אישים
קטגוריה:רעננה: אישים
קטגוריה:בוגרות כותרת - בית ספר לעיתונאות ולתקשורת
קטגוריה:בוגרי כותרת - בית ספר לעיתונאות ולתקשורת
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1969
קטגוריה:ישראלים שנולדו ב-1969
אריה דולצ'ין

אריה לאון (לייב) דוּלְצִ'ין (Dulzin; כ"ב באדר ב' תרע"ג, 31 במרץ 1913 – י"ג באלול תשמ"ט, 13 בספטמבר 1989) היה שר בלי תיק בשנים 1969–1970 ונשיא ההסתדרות הציונית בשנים 1978–1987.

==קורות חיים==
דולצ'ין נולד במינסק למרים (לבית דרייצר) ולמשה. ב 1928 היגר למקסיקו ונישא לאנט.

בשנים 1938–1942 כיהן כנשיא שלוחת ההסתדרות הציונית במקסיקו. ב-1944 נבחר לוועד הפועל הציוני. ב-1956 עלה לישראל.

כיהן כראש המחלקה הכלכלית של הסוכנות היהודית, ולאחר מכן כראש מחלקת העלייה והקליטה וכגזבר הסוכנות היהודית. היה חבר הנהגת גח"ל מטעם המפלגה הליברלית.

ב-15 בדצמבר 1969, עם הקמתה של ממשלת ישראל ה-15 – ממשלת אחדות לאומית בראשות גולדה מאיר – החל לכהן בה כשר בלי תיק. ב-6 באוגוסט 1970 התפטר מהממשלה יחד עם כל שרי גח"ל, בעקבות הסכם הפסקת האש שהביא לסיומה של מלחמת ההתשה.

בשנים 1978–1987 כיהן כנשיא ההסתדרות הציונית ויושב ראש הסוכנות היהודית. ב-1987 התמודד בקונגרס הציוני הל"א על תפקיד נשיא הכבוד של ההסתדרות הציונית, נכשל ופרש.

נפטר בשנת 1989. עד לשנת 1996 העניקה הסוכנות היהודית את "פרס אריה דולצ'ין לספרות" על שמו.

על שמו של דולצ'ין נקרא הרחוב הראשי בשכונת גבעת משואה בירושלים, וכמו כן רחובות ברחובות, תל אביב, חיפה ובאר שבע בישראל.

נקבר בחלקת ראשי ההסתדרות הציונית העולמית ומשפחת הרצל בהר הרצל.

==קישורים חיצוניים==

* - ריאיון עם אריה דולצ'ין
* 
* [https://web.archive.org/web/20160303231310/http://www1.jafi.org.il/treasurer/bios/arye.htm אריה לאון דולצ'ין] באתר גזבר הסוכנות היהודית
* 
* 
* 
* [https://youtu.be/GwGdPxp9z5c "האריה של הציונות"], תקציר ביוגרפיה של דולצ'ין, ארכיון שפילברג, 1990
* 

<div class="mw-content-ltr">
* Alfonso A. Narvaez, [http://www.nytimes.com/1989/09/14/obituaries/arye-leon-dulzin-is-dead-at-76-israeli-official-and-zionist-leader.html Arye Leon Dulzin Is Dead at 76; Israeli Official and Zionist Leader], הניו יורק טיימס, September 14, 1989
* New York Times News Service, [http://articles.chicagotribune.com/1989-09-14/news/8901120797_1_tel-aviv-world-zionist-organization-world-jewish-congress Ex-israeli Official, Zionist Leader Arye Dulzin], The Chicago Tribune, September 14, 1989
* [http://www.jta.org/1989/09/14/archive/leon-dulzin-former-wzo-chairman-and-zionist-leader-is-dead-at-76 Leon Dulzin, Former WZO Chairman and Zionist Leader, is Dead at 76], JTA, September 14, 1989
</div>

קברו של דולצ'ין ב[[חלקת ראשי ההסתדרות הציונית העולמית ומשפחת הרצל בהר הרצל]]
פסלו, במבואת הארכיון הציוני בירושלים]]

==הערות שוליים==

קטגוריה:עולים בשנות ה-1950
קטגוריה:נשיאי הקונגרס הציוני העולמי
קטגוריה:יו"ר הסוכנות היהודית
קטגוריה:ישראלים ילידי בלארוס
קטגוריה:פעילים ציונים במקסיקו
קטגוריה:שרים שכיהנו בעת שלא היו חברי כנסת
קטגוריה:שרים בלי תיק בממשלות ישראל
קטגוריה:אזרחי כבוד של אשקלון
קטגוריה:אישים הקבורים בחלקת ראשי ההסתדרות הציונית העולמית ומשפחת הרצל
קטגוריה:ישראלים שנולדו ב-1913
קטגוריה:ישראלים שנפטרו ב-1989
צפון אירופה

מדינות צפון אירופה:
בסגול כהה – מדינות שמוגדרות רק כצפון אירופה
בסגול בהיר – מדינות שנכללות גם בקבוצות אחרות (מרכז, מערב או מזרח אירופה)]]
צפון אירופה הוא כינוי קיבוצי לקבוצת מדינות באירופה, השוכנות בחלק הצפוני של היבשת.

מדינות צפון אירופה על פי הגדרת האו"ם הן:
*
*
*
*
**
*
**
**
**
*
*
*
**סבאלברד
**יאן מאיין
*
*
**
*

יש מסמכים ורשימות הכוללות גם מדינות נוספות ברשימת מדינות צפון אירופה (כולן או מקצתן): רוסיה, הולנד, בלגיה, לוקסמבורג, צרפת. יש רשימות הרואות בממלכה המאוחדת ואירלנד אזור נפרד שאינו חלק מצפון אירופה.

המדינות הבלטיות, סקנדינביה ואיסלנד מוגדרות כצפון אירופה בכל ההגדרות המוכרות ואינן נכללות ברשימות אזוריות אחרות. מדינות אחרות נכללות בצפון אירופה, אך נמנות גם באזורים אחרים שיכולים להיות מרכז, מערב או במזרח אירופה. לרוב מדובר במדינות המשתרעות על שטחים הכוללים את צפון אירופה ושטחים נוספים.

==ראו גם==
* דרום אירופה
* מערב אירופה
* מזרח אירופה
* אגן הים התיכון

==קישורים חיצוניים==

==הערות שוליים==
<div class="mw-content-ltr">

</div>

*
קטגוריה:אירופה
בדוקאי

בדוקאי הוא מונח משטרתי לציון אדם שהמשטרה חושדת בו שהוא מעורב בפשיעה ומצאה לנכון לעקוב אחר תנועותיו ולנהל תיק עליהן. תיק זה נקרא תיק בדוקאי. כל שוטר הפוגש בדוקאי נדרש לבדוק אותו ולרשום דו"ח בדוקאי על נסיבות המפגש, המקום, הזמן והמעורבים. בעבר תויקו דו"חות אלה בתיק בדוקאי. כיום כל דו"ח בדוקאי מוזן ישירות למחשב, והמידע הנאסף עוזר לגורמי המודיעין המשטרתיים ליצור תמונה שלמה יותר על פעולותיו ותנועותיו של הבדוקאי.

המונח הומצא ככל הנראה על ידי סגן ניצב שלום ירקוני, ראש המדור המרכזי במחוז תל אביב, משטרת ישראל, בשנת 1958.

כיום משטרת ישראל איננה משתמשת עוד במונח "בדוקאי", כי אם במונח "יעד", אך הנוהל הקובע בנושא איננו גלוי לציבור.

==הערות שוליים==

קטגוריה:מונחים משטרתיים ישראליים
הפועל גבעתיים

הפועל גבעתיים היא קבוצת כדורסל ישראלית המשחקת בליגה ב' מחוז תל אביב ומשמשת כקבוצת הבת של הפועל רמת גן/גבעתיים מהליגה הלאומית בכדורסל.

==היסטוריה==
המועדון הוקם על ידי מיכה שמבן בשנת 1986, תחילה כמחלקת נוער ובהמשך בקבוצת בוגרים שהתבססה על שחקני הבית שגדלו באגודה.

רגע השיא של הקבוצה היה בעונת 1992/1993. שנה קודם לכן העפיל המועדון לראשונה בתולדותיו ללאומית א' בכדורסל ובעונתו הראשונה בליגת העל הצליחה הקבוצה להעפיל לגמר גביע המדינה בכדורסל שם נוצחה בידי הפועל תל אביב 65-71.

שנה לאחר מכן נשארה הקבוצה בליגה לאומית א' לאחר שניצחה במחזור הסיום את מכבי חיפה.

בעונת 1994/5 נשרה הקבוצה לליגה השנייה אחרי 3 שנים בלאומית א', באותה העונה שברה גבעתיים את שיא הנקודות לקבוצה במשחק ליגה לאחר
שקלעה כ-166 נקודות בניצחון 166-78 על בית"ר רמת גן במחזור ה12 באותה העונה.
==הפירוק==
בשנת 1999 התפרקה הקבוצה, ונמחקה מהאיגוד עקב בעיות ניהול וחוסר תקציב.

==הקמה מחדש==
שנתיים מאוחר יותר בשנת 2001 הוקמה הקבוצה מחדש והחלה לשחק בליגה א'. בשנת 2002 העפילה הקבוצה לליגה הארצית ובשנת 2005 שבה הפועל גבעתיים לליגה הלאומית אחרי 6 שנות היעדרות.

בסיום עונת 2006 -2007 נשרה הפועל גבעתיים לליגה הארצית אחרי שנתיים בהן שיחקה בליגה הלאומית.
בסיום עונת 2008-2009 ירדה הקבוצה מהליגה הארצית אל ליגה א'.

בסיום עונת 2012-2013 העפילה הפועל גבעתיים לליגה הארצית אחרי היעדרות של 4 שנים.

בסיום עונת 2013-14 התאחדה הקבוצה עם הפועל רמת גן, תחת השם הפועל רמת גן-גבעתיים.
האגודה ממשיכה להחזיק בקבוצת בוגרים תחת השם הפועל גבעתיים רמת גן, שבעונת 2015-2016 משתתפת בליגה ב' (מחוז תל אביב), ליגת הכדורסל החמישית בחשיבותה. מארחת את משחקיה באולם "מיכה שמבן" בגבעתיים.

לאגודה מחלקת נוער בעלת 14 קבוצות ילדים ונוער ו-9 בתי ספר לכדורסל.

===שחקני עבר בולטים===
* יובל אשכנזי
* שרון שרקזי
* מור נעמן
* אדי פיליפס
* עמוס פרישמן

==קישורים חיצוניים==
* 
==הערות שוליים==

גבעתיים
גבעתיים
קטגוריה:גבעתיים: ספורט
קטגוריה:קבוצות כדורסל ישראליות שהתפרקו
פונג

פונג (באנגלית: Pong) הוא משחק וידאו שיצא לראשונה לשוק ב-29 בנובמבר 1972 על ידי חברת אטארי, כמכונת משחק. המשחק הוא גרסה ממוחשבת פשוטה של טניס שולחן. לעיתים מתייחסים לפונג כמשחק המחשב הראשון, אך בפועל הוא רק הראשון שזכה לפופולריות והצלחה כלכלית.

כללי המשחק פשוטים ודומים לאלו של טניס שולחן: הכדור נע על המסך מצד לצד והשחקנים, אשר שולטים במחבטים, צריכים להזיז אותם מעלה או מטה כדי שהכדור יפגע במחבט. במקרה ששחקן מסוים אינו מצליח לחבוט בכדור, השחקן השני זוכה בנקודה.

מכונת המשחק פונג

== קישורים חיצוניים ==

* [http://www.pong-story.com/ אתר אודות פונג] 
* [http://www.ign.com/articles/2008/03/11/al-alcorn-interview ריאיון עם אל אלקורן, מיוצרי המשחק בחברת אטארי] 
* 

קטגוריה:משחקי ארקייד
קטגוריה:משחקי מחשב
קטגוריה:משחקי וידאו משנת 1972
קטגוריה:משחקי וידאו שפותחו בארצות הברית
אידיאל פרימרי

באלגברה מופשטת, אידיאל פרימרי (או אידיאל קמאי) של חוג קומוטטיבי הוא אידיאל, המקיים את התכונה הבאה: אם המכפלה <math>ab</math> שייכת לאידיאל, אז או ש-<math>a</math> שייך לאידיאל, או שחזקה כלשהי של <math>b</math> שייכת לאידיאל. אידיאל הוא ראשוני אם במקרה כזה אחד מבין <math>a</math> או <math>b</math> שייך לאידיאל, ולכן כל אידיאל ראשוני הוא פרימרי. 

כל חזקה של אידיאל מקסימלי היא פרימרית. בחוג דדקינד גם ההפך נכון: כל אידיאל פרימרי שאינו אפס הוא חזקה של אידיאל מקסימלי. לדוגמה, בחוג השלמים האידיאלים הפרימריים הם האידיאלים מהצורה <math>p^t\mathbb{Z}</math> עבור <math>p</math> ראשוני.

אידיאל <math>I</math> של חוג קומוטטיבי <math>A</math> הוא פרימרי, אם בחוג המנה <math>A/I</math> כל מחלק אפס הוא נילפוטנטי.

== תכונות ==
* כל אידיאל ראשוני הוא אידיאל פרימרי.

הוכחה. זה נובע ישירות מההגדרה הבאה של ראשוניות - אם לכל <math>ab \in \ I</math> או <math>a \in \ I</math> או <math>b \in \ I</math> אז <math>I</math> ראשוני.

* הרדיקל של אידיאל פרימרי הוא ראשוני.

הוכחה. נניח <math>ab \in \sqrt{Q}</math>, לכן <math>(ab)^n = a^nb^n \in \ Q</math>. מתוך הפרימריות של <math>Q</math> יוצא ש: או <math>a^n \in \ Q</math> או <math>(b^n)^m=b^{nm} \in \ Q</math> עבור <math>m</math> כלשהו. עכשיו, אם <math>a^n \in \ Q</math> אז <math>a \in \sqrt{Q}</math> ואם <math>b^{mn} \in \ Q</math> אז <math>b \in \sqrt{Q}</math>. לכן הרדיקל ראשוני כפי שרצינו.

משפט לסקר-נתר קובע שבחוג קומוטטיבי נתרי, כל אידיאל שווה לחיתוך של מספר סופי של אידיאלים פרימריים. הצגה זו היא כלי בסיסי בגאומטריה אלגברית. אם האידיאלים המשתתפים בחיתוך הם קו-מקסימליים (כמו שקורה למשל בחוג דדקינד), משפט השאריות הסיני מציג את חוג המנה כמכפלה ישרה של חוגים פרימריים.

== פרימריות חזקה ==
אידיאל <math>Q</math> הוא פרימרי בחזקה (strongly primary) אם קיים <math>n</math> כך שהרדיקל <math>\sqrt{Q}</math> מקיים <math>\sqrt{Q}^n \subseteq Q</math>. כל אידיאל פרימרי נוצר סופית הוא פרימרי בחזקה. 

== מקורות ==
* The Concise Handbook of Algebra, Chapter C.1, R. Gilmer.

== ראו גם ==
* משפט לסקר-נתר

==קישורים חיצוניים==
* 

קטגוריה:אלגברה
הוראת קבע

הוראת קבע (שם רשמי: הרשאה לחיוב) היא שיטת תשלום שבה הלקוח מורה לבנק לכבד אוטומטית דרישת תשלום שתגיע מגוף מסוים, ולבצע את העברת סכום הכסף הנדרש ישירות מחשבונו.

ניתן להגביל את ההרשאה בסכום או בתקופת תוקף.

הרשאות לחיוב משמשות לרוב לתשלומים של חשבונות תקופתיים, כגון חשמל, גז, מים, ארנונה, משכנתה, תשלומי ועד בית, שכר לימוד, תרומות ועוד.

יתרונות הרשאה לחיוב הם בהסדרת התשלום:
* הלקוח אינו צריך להשקיע זמן בביצוע כל תשלום בנפרד.
* התשלום מתבצע תמיד בזמן וכך נמנע הלקוח מפיגורים בתשלום ומתשלומי ריבית פיגורים.

היתרון של שחרור הלקוח מעיסוק בתשלום הוא גם החיסרון העיקרי. אם נופלות טעויות בסכום התשלום, הלקוח עלול לזהות אותן רק בדיעבד (אם כי החשבון על החיוב מגיע בדרך כלל לפני החיוב). אם אין הלקוח בודק את חשבונותיו, ייתכן שטעויות אלו לא יתגלו לעולם.

==הרשאה לחיוב לעומת תשלומים בכרטיס אשראי==

כאמור, הרשאה לחיוב משמשת בדרך כלל לתשלום חשבונות תקופתיים, ללא הגבלת זמן. הרשאה לחיוב עשויה לשמש גם לפרעון בתשלומים של חשבון חד-פעמי, למשל רכישת מוצר ב-12 תשלומים. במקרה זה ניתן לערוך את התשלומים באמצעות כרטיס אשראי במקום בהרשאה לחיוב, אך שני כלים אלה אינם זהים (הבנק רשאי שלא לכבד הוראת קבע כאשר אין בחשבון יתרה לכיסוי ההוראה, ואילו בהתחייבות בכרטיס אשראי התשלום מובטח למוכר, והסיכון הוא של חברת האשראי).

הרשאה לחיוב חשבון ניתנת לביטול בכל עת באמצעות הודעה לבנק, בהתאם לחוק שירותי תשלום, התשע״ט–2019.

== סליקה של הרשאות ==

לעומת בעל החשבון שחותם על טופס הרשאה לחיוב, המוסד המקבל את התשלום באמצעות קוד מוסד, צריך להעביר את התשלום כל חודש לפי ההוראות שניתנו לו על ידי המשלם. ההעברה מתבצעת באמצעות חברת מס"ב שהיא גוף של מספר בנקים שהם אחראים על נושא הגבייה. המידע מועבר באופן ממוחשב על ידי תוכנות ייעודיות לכך, על ידי בעל המוסד או באמצעות לשכות שירות מיוחדות העוסקות בכך. 

קטגוריה:בנקאות
קטגוריה:אמצעי תשלום
קטגוריה:חברה ללא מזומן
וסילי לבדב-קומאץ'

וסילי איבנוביץ' לבדב-קומאץ (ברוסית: Василий Иванович Лебедев-Кумач; 5 באוגוסט 1898 – 20 בפברואר 1949) היה משורר רוסי סובייטי, שנודע בעיקר כמחבר המילים לשירים פטריוטיים ואידאולוגיים של תקופת סטלין.
== ביוגרפיה ==
לבדב נולד במוסקבה במשפחתו של סנדלר. את שיריו הראשונים הוציא לאור בשנת 1916, ובשל תמיכתו בקומוניזם הוסיף לשם משפחתו את הסיומת "קוּמָאץ'" – כינוי רוסי לדגל הקומוניסטי האדום וחיבר שירים רבים שתומכים בצבא האדום. משנת 1918 עבד בעיתונים הקומוניסטיים החדשים. בין השנים 1919–1921 למד בפקולטה להיסטוריה ופילולוגיה באוניברסיטת מוסקבה, ובאותו זמן עבד במחלקת הדפוס של מועצת המלחמה המהפכנית (Реввоенсовет) ושל סוכנות הטלגרף של רוסיה (РОСТА).

לבדב חיבר את המילים לשירים במספר סרטים סובייטים ידועים, בהם "החֶבְרֶה השמחים" (Весёлые ребята) ו"קרקס" (Цирк). כמו כן, חיבר שירים פטריוטיים סובייטיים, אשר מפארים את הגדולה והעוצמה של ברית המועצות, את החופש והשפע שהשלטון הסובייטי מעניק לאזרחיו, את מעמד הפועלים ואת המנהיג סטלין. כמה משיריו עסקו גם בספורט – נושא שטופח על ידי השלטון הסובייטי.

לבדב-קומאץ' חיבר את מילות "המנון מפלגת הבולשביקים" (Гимн партии большевиков). למרות שמו, שיר זה לא החליף את האינטרנציונל בתור ההמנון הרשמי של המפלגה הקומוניסטית של ברית המועצות. עם זאת, לאחר שהוכנסו בו שינויים רבים, השיר הפך להמנון ברית המועצות – אך לבדב-קומאץ' כבר לא נרשם כמחברו. לאחר הכנסת שינויים נוספים שיר בעל אותו לחן היה להמנון הפדרציה הרוסית.

משנת 1937 היה חבר במועצה העליונה של ברית המועצות. בשנת 1941 הוענק לו פרס סטלין. בעת מלחמת העולם השנייה שירת בצי הסובייטי הלוחם בתפקיד פוליטרוק ועבד בעיתוני חיילים. הגיע לדרגת אלוף-משנה (полковник). חיבר את השיר "מלחמה קדושה" (Священная война), שהפך לאחד השירים הרוסיים הפטריוטיים המזוהים ביותר עם המלחמה. קיימת טענה שהשיר חובר על ידי משורר רוסי אחר בתקופת מלחמת העולם הראשונה, אך לרוב הדעות, גם אם לבדב-קומאץ' התבסס על שיר אחר, הוא ערך אותו לבלי הכר וכתב את רוב הטקסט בעצמו.

נפטר במוסקבה בשנת 1949.

לאחר מותו של סטלין שירים רבים של לבדב-קומאץ' נשארו ידועים ואהובים בקרב תושבי רוסיה, אך המילים שמפארות את סטלין שונו כאשר השירים הושמעו בציבור.

==קישורים חיצוניים==

* [http://www.zamos.ru/dossier/?tree_id=14&qid=227 ביוגרפיה של לבדב-קומאץ', באתר "וסטניק זמוסקבורצ'יה"] 
* 

קטגוריה:משוררים רוסים
קטגוריה:משוררים סובייטים
קטגוריה:מקבלי עיטור הדגל האדום של העמל
קטגוריה:מקבלי עיטור הכוכב האדום
קטגוריה:מקבלי עיטור אות הכבוד
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1898
קטגוריה:רוסים שנולדו ב-1898
קטגוריה:רוסים שנפטרו ב-1949
קטגוריה:סובייטים שנפטרו ב-1949
מרי אלן בייטס

מרי אלן בייטס (באנגלית: Mary Ellen Bates) היא מידענית עצמאית והנשיאה של חברת Bates Information Services לייעוץ והדרכה בתחום המידענות.

בייטס סיימה תואר ראשון באוניברסיטת קליפורניה סנטה ברברה ותואר שני במידענות באוניברסיטת קליפורניה בברקלי בשנת 1981, ובשנים 1984–1991 שימשה כמנהלת הספרייה של חברת MCI, תפקיד אשר כלל איתור מידע עבור עובדי החברה. בשנת 1991 הקימה בייטס את החברה לשירותי מידענות אותה היא מנהלת עד היום. בנוסף, כיהנה בייטס פעמיים כיושבת ראש אגודת המידענים העצמאיים האמריקנית (AIIP).

בייטס פרסמה שישה ספרים והשתתפה בכתיבת כ-300 מאמרים.

בזמנה הפנוי, עוסקת בייטס בצילום חובבני ובאימוני ריצת מרתון.

== קישורים חיצוניים ==

* האתר הרשמי של חברת [http://www.batesinfo.com Bates Information Services]
* [http://www.batesinfo.com/writing.html מאמרים של מרי אלן בייטס]
* 
* 
* 

קטגוריה:ספרנים ומידענים אמריקאים
קטגוריה:בוגרות אוניברסיטת קליפורניה בסנטה ברברה
קטגוריה:בוגרי אוניברסיטת קליפורניה בסנטה ברברה
קטגוריה:בוגרות אוניברסיטת קליפורניה בברקלי
קטגוריה:בוגרי אוניברסיטת קליפורניה בברקלי
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20
יוליה הצעירה

יוליה הצעירה (בלטינית: IVLIA•MINOR; 19 לפנה"ס - 28 לספירה), הייתה אצילה מן השושלת היוליו-קלאודית.

== ביוגרפיה ==
יוליה נולדה בשנת 19 לפנה"ס, אמה הייתה יוליה, בתו של אוגוסטוס ואביה היה מרקוס ויפסניוס אגריפס, מצביאו הבכיר ביותר של אוגוסטוס. היא הייתה גם בתו החורגת של הקיסר טיבריוס, דודתו של הקיסר קליגולה מצד אמו, בת דודה מדרגה שנייה של הקיסר קלאודיוס ודודה רבא של הקיסר נירון מצד אמו.

בשנת 5 לפנה"ס או 6 לפנה"ס סבה אוגוסטוס חיתן אותה עם הפוליטיקאי הרומאי לוקיוס אמיליוס פאולוס שהיה קרוב משפחתה. לזוג נולדו שני ילדים, מרקוס אמיליוס לפידוס ואמיליה לפידה.

יוליה הוגלתה מרומא בשנת 8 לספירה לאי טרימיטי, כביכול זה היה עונש על ניאופיה עם הסנאטור דקימוס סילנוס אולם מכיוון שבעלה הוצאה להורג זמן קצר אחר כך באשמת בגידה ייתכן שהמניע להגליה היה פוליטי.

בעת שהייתה בגלות נולד ליוליה ילד, אוגוסטוס דחה את הפעוט והורה על הוצאתו להורג. יוליה שרדה כעשרים שנה בגלות בזכות עזרתה של סבתה החורגת ליוויה, היא נפטרה בשנת 28 לספירה.

==קישורים חיצוניים==

קטגוריה:רומאים בתקופת הקיסרות
קטגוריה:השושלת היוליו-קלאודית
קטגוריה:נשים ברומא העתיקה
קטגוריה:נשים במאה ה-1 לפנה"ס
קטגוריה:נשים במאה ה-1
קטגוריה:נפטרים ב-28
שבע גבעות איסטנבול

שבע גבעות איסטנבול
שבע גבעות איסטנבול הן הגבעות שהשתרעו בשטחה המקורי של העיר איסטנבול (אז ביזנטיון ולאחר מכן קונסטנטינופול) עת נבנתה בשנת 330 בידי הקיסר הביזנטי קונסטנטינוס. לא ברור אם קונסטנטינוס אכן היה מודע לעובדה שעירו החדשה ישבה על שבע גבעות, אך עובדה זו יצרה דמיון בין העיר שכונתה "רומא החדשה" (Nova Roma) לבין רומא ושבע גבעותיה.

גבעותיה של איסטנבול משתרעות במרכזה ההיסטורי של העיר המתוחם על ידי ים השיש מדרום, מצר הבוספורוס ממזרח, קרן הזהב מצפון וחומת היבשה ממערב. בתקופה הביזנטית ובתקופת האימפריה העות'מאנית הוקמו מבני דת מונומנטליים על ראשי הגבעות ורובם ניצבים עד היום. בניגוד לגבעות רומא, לגבעותיה של איסטנבול אין שמות מוגדרים והן ממוספרות מאחת עד שבע (הגבעה הראשונה, השנייה וכו'). שבע הגבעות הונצחו בסמלה של העיר והן מופיעות בצורת שבעה משולשים במרכזו.

* הגבעה הראשונה היא הגבעה עליה ישבה ביזנטיון עם הקמתה לפי המסורת בשנת 667 לפנה"ס, והיא נמצאת בקצה המזרחי של חצי האי עליו יושבת העיר. על גבעה זו הוקמו ארמון טופקאפי, איה סופיה, והמסגד הכחול. 
* על הגבעה השנייה שוכנים כיום הבזאר הגדול (Kapalıçarşı) ומסגד נורואוסמנייה (Nuruosmaniye Camii).
* הגבעה השלישית משתרעת סמוך לחופי קרן הזהב, בין גשר גלאטה לגשר אטאטורק. בחלקה הדרומי של הגבעה השלישית ניצבים מסגד באיזיט (Bayezid Camii) ואוניברסיטת איסטנבול ומצפון להם עומד מסגד סולימאנייה (Süleymaniye Camii).
* המבנה המרכזי בגבעה הרביעית הוא מסגד פתיה (Fatih Camii) על שמו של מהמט השני "הכובש".
* הגבעה החמישית כמו השישית והשביעית נמצאת בסמוך לחומת היבשה. המבנה החשוב ביותר על גבעה זו הוא מסגד הסולטאן סלים (Yavuzselim Camii). 
* הגבעה השישית חורגת מעט בשטחה אל מחוץ לחומות העיר. 
* הגבעה השביעית שלה שלוש "פסגות" תופסת את כל חלקה הדרום-מערבי של העיר.

הגבעה הראשונה מימין

==ראו גם==
* שבע גבעות רומא
* שבע גבעות ליסבון
* שבע גבעות מוסקבה
קטגוריה:איסטנבול
קטגוריה:גבעות
דרום אירופה

ירוק בהיר – דרום אירופה]]
דרום אירופה הוא כינוי לקבוצת מדינות וטריטוריות באירופה, השוכנות בחלק הדרומי של היבשת האירופאית.

אין זהות מוחלטת בין מדינות דרום אירופה לבין מדינות הים התיכון, אם כי יש חפיפה רחבה בין שני המושגים.

מדינות וטריטוריות דרום אירופה הן:
*
*
*
*
*
*
*
*
*
*
*
*
*
*
*
*
*
* (החלק האירופאי בלבד)
* 
* 
יש המוסיפים גם את:
*

==ראו גם==
* צפון אירופה
* מערב אירופה
* מזרח אירופה
* אגן הים התיכון

==קישורים חיצוניים==

* [http://unstats.un.org/unsd/methods/m49/m49regin.htm#europe מדינות דרום אירופה], באתר האו"ם

קטגוריה:אירופה: אזורים
דחיפה (מטוס)

בואינג 737-800 של אל על מקבל דחיפה בנמל התעופה ציריך]]
דחיפה בהקשרו של מטוס (באנגלית: Pushback) היא הסעתו בדרך כלל לאחור באמצעות כוח חיצוני, משער העלייה למטוס או מרחבת החניה, וזאת כאשר אין דיי מרחב תמרון המאפשר למטוס להסתובב ולעזוב את שטח החנייה בכוחות עצמו. הדחיפה מתבצעת באמצעות כלי רכב ייעודי המכונה "טרקטור דחיפה" (Pushback tractor) ובדרך כלל רק "טרקטור" או "טאג" (Tug). בעברית מכונה רכב דחיפה "נע-דחף" או "נדחף".

אף שמטוסים רבים מסוגלים לנוע לאחור באמצעות כוח מנועיהם (היפוך דחף), עלול הדבר לגרום לפגיעה בבני אדם, בניינים, מטוסים או חפצים אחרים בסביבתם. זרימת האוויר הנגרמת כתוצאה מפעולת המנועים אף עלולה להביא להעפת חול ופסולת, שישאבו לאחר מכן לתוך המנועים (במקרה של מנועי סילון) ולהסב להם לנזק. בנוסף לכך, שדה הראייה לאחור של טייסים במטוסי נוסעים גדולים מוגבל לחלוטין.

לטרקטור המשמש לדחיפת המטוסים פרופיל נמוך על מנת שיוכל לנוע גם מתחת לגחונם של מטוסים נמוכים, ולעיתים מסוגל תא הנהג להתכוונן על מנת להתאים לגודלו של המטוס מחד ולאפשר שדה ראייה רחב לנהגו מאידך. קיימים שני סוגי טרקטורים לביצוע המשימה - טרקטורים מהסוג הישן נעזרים במוטות המחברים בינם לבין המטוס, ואילו הטרקטורים החדשים אינם נזקקים למוט גרירה והם חובקים את גלגל המטוס (Towbarless "ללא מוט גרירה" או TBL). קיימים טרקטורים מהסוג האחרון המרימים את הגלגל הקדמי של המטוס מהקרקע ותופסים למעשה את מקומו, שיטה החוסכת את זמן החיבור והניתוק.

== גלריה ==
<gallery>
קובץ:Boeing 757-256 - Iberia - EC-HDU - LEMD.jpg|בואינג 757-200 של איבריה
קובץ:Goldhofer AST-3 DUS LH-LEOS.jpg|בואינג 737-800 של טורקיש איירליינס נדחף בשדה התעופה של דיסלדורף על ידי טרקטור מהסוג החדש
קובץ:KLM 777 pushback.jpg|בואינג 777 של KLM נדחף לאחור בנמל התעופה טוקיו נריטה
קובץ:Pins for pushback.jpg|מוטות דחיפה המחברים את הטרקטור למטוס
קובץ:Tow truck ekch.jpg|טרקטור ומוט דחיפה בשדה התעופה של קופנהגן 
קובץ:Towbarless Aircraft tug NadHaf IAF Equipment.jpg|נדחף (טרקטור קטן ללא מוט) לגרירת מטוסי קרב בחיל האוויר
</gallery>

==ראו גם==
* הסעה (מטוס)
* MOWAG-AEG
* MAZ-541
* M2 High Speed Tractor

==קישורים חיצוניים==

קטגוריה:שלבי טיסה
קטגוריה:שדה תעופה: מבנה, שירותים וציוד
על"ן

על"ן, ראשי תיבות של המונח המשטרתי עבריין לא נודע, מהווה את אחת העילות לסגירת תיק פלילי.

==נוהל אגף החקירות==
על פי נוהל אגף החקירות והמודיעין של משטרת ישראל תיק חקירה ייסגר בעילת על"ן כאשר אין יודעים מי ביצע את העבירה או כאשר אין יותר מחשד סתמי לגבי זהות המבצע.

עם זאת, סגירת תיק פלילי על"ן אינה מהווה סגירת התיק באופן סופי, אלא השהיית החקירה עד לשלב בו יהיה מידע או ראיה שיאפשרו את המשכה.

הנוהל מציין את המצבים שבהם תיק ייסגר על"ן גם כאשר ישנו חשד מסוים נגד אדם מסוים:
# המתלונן הצביע על חשוד משוער, אך ללא ביסוס החשד בעובדות כי אם בהשערות בלבד ובהיעדר ראיה כלשהי.
# חשוד נבדק בפוליגרף ונקבע כי תגובותיו מצביעות על אמירת שקר, אך אין מידע אחר או ראיות אחרות הקושרות את החשוד לביצוע העבירה.
# החשוד העלה טענת אליבי שהופרכה, אולם אין ראיות אחרות מעבר לכך.
# ישנו מידע מודיעיני כלשהו הקושר את החשוד לעבירה, אבל בחומר החקירה אין שום ראיות כלשהן המאששות את המידע המודיעיני.

==ביקורת מבקר המדינה==
בדוח ביקורת 69ב (מאי 2019) של מבקר המדינה מותח המבקר ביקורת על אופן השימוש שעושה המשטרה בעילת העל"ן לסגירת תיקי חקירה: ומסכם המבקר: .

==קישורים חיצוניים==
* "[https://www.shay-law.co.il/עילת-סגירה-של-תיק-פלילי-מהי-החשיבות.html עילת סגירה של תיק פלילי - מה זה אומר?]" באתר [https://www.shay-law.co.il שי-יוספזון עורכי דין]

==הערות שוליים==

קטגוריה:מונחים משטרתיים ישראליים
קטגוריה:ראשי תיבות וקיצורים
קווייק וורס

Enemy Territory: Quake Wars (מאנגלית: טריטוריית האויב: מלחמות קווייק) הוא משחק מחשב שיצא בתאריך 28 בספטמבר 2007 לשווקים ברחבי העולם. המשחק מתרחש בשנת 2065 כאשר גזע חייזרים בשם Strog פולש לכדור הארץ. מול צבא החייזרים עומדים ה-GDF (ר"ת: Global Defense Forces - כוחות ההגנה הגלובליים) שתפקידם להגן על כדור הארץ מפני גזע החייזרים האלים. המשחק מפותח למערכת Windows על ידי Splash Damage בשיתוף עם חברת id Software ומופץ על ידי Activision (חברת משחקים). המשחק, מבחינה כרונולוגית, מגיע כהמשך למשחק Quake 4, מהסדרה המוצלחת של Quake, אך מבחינת עלילה הוא מהווה משחק מקדים ל-Quake 2.

== Multiplayer Game - משחק מרובה משתתפים ==

כמו בסדרת המשחקים באטלפילד, הדגש בקווייק וורס הוא על המשחק מרובה המשתתפים ולא על המערכה לשחקן יחיד. במשחק מרובה המשתתפים משתתפים עד כ-32 שחקנים בשרת אחד ונלחמים אחד כנגד השני בשתי קבוצות (בכל קבוצה ישנם 16 שחקנים). לכל קבוצה ניתנות מספר משימות שעליה להשלים או לעמוד בהם כדי להיות מוכרזת כמנצחת.

בזכות משימות אלו ישנו דגש רב על עבודת צוות במשחק.

==עלילת המשחק==
השנה היא 2065, את כדור הארץ תוקפים חייזרים מגזע הסטרוג, שמחפשים דלק בשם Stroyent ברחבי הגלקסיה. השחקן יכול לבחור האם הוא רוצה להיות סטרוג או חבר בכוחות ההגנה הגלובליים. לכל אחד מהצבאות יש חמישה סוגי חיילים. סוג החייל מכתיב את הנשק איתו משחק השחקן. השחקן מקבל תדרוך קצר על המשימה אותה הוא צריך להשלים במהלך הלחימה. עם הגעתך לבסיס תוכל לבחור כלי רכב שונים, שנוסעים גם במים ובאוויר ובאדמה. בכל נקודה שונה בעולם הרקע הפסטורלי משתנה בין איים עם הרי געש לשדות עם גבעות ועצים. המערכת שמתגמלת אותך לפי מספר משימות שהשלמת וכמה אויבים הרגת עובדת בשיטת ה-XP. כמה שיותר XP יש לך כך תתוגמל ביותר נשק ומפות חדשות.

=== כלי-רכב ===

מאפיין נוסף בקווייק וורס הוא היכולת להשתמש במגוון כלי-רכב עתידניים. בעוד שה-GDF משתמשים בכלי-רכב מודרניים עם מקצת שיפורים, ל-Strog מגוון כלי-רכב עתידניים, בהם טנקים מרחפים, ציקלופים שמהלכים על שניים וחלליות תקיפה מהירות בצורה חיפושיות מכניות.

=== כלי-נשק ===

בקווייק וורס כלי נשק עתידניים, שנעים בין רובי תקיפה רגילים למדי עד לרימוני פעימה אלקטרו-מגנטית שנועדו לשיתוק כלי-רכב ועמדות הגנה. בנוסף, ל-Strog מגוון כלי נשק עתידניים כגון סורקי שטח מעופפים והגנות פלאזמה ניידות.

=== סוגי חיילים ===

המשחק מאופיין גם בסוגי חיילים שונים (קלאסים - Classes או ערכות - Kits). לכל צבא יש 5 ערכות קבועות: חייל רגיל, מהנדס, צלף, סייר ומפקד שדה. לכל אחד מהסוגים הללו יכולות שונות שיעזרו לכל אחד מהצדדים במשימתו. לדוגמה: מהנדסים יכולים לבנות גשרים ומגדלי שמירה בעוד שצלפים יכולים לפרוץ למחשבי האויב ולמכ"ם.

== מנוע המשחק ==

קווייק וורס עובד על מנוע Doom 3 עם שיפורים קלים בגרפיקה. למרות היותו מנוע כבד, הצורה שבה הוכנסה הטקסטורה (Texture) למפות השונות השתנתה ולכן המשחק לא דורש מערכות מחשב חזקות מדי.

== קישורים חיצוניים ==
* 

* 

קטגוריה:משחקי וידאו משנת 2007
קטגוריה:משחקי Xbox 360
קטגוריה:משחקי פלייסטיישן 3
קטגוריה:משחקי Windows
קטגוריה:משחקי macOS
קטגוריה:משחקי לינוקס
קטגוריה:משחקי אסטרטגיה ממוחשבים (זמן אמת)
קטגוריה:משחקי יריות ממוחשבים (גוף ראשון)
קטגוריה:משחקי וידאו שפותחו בממלכה המאוחדת
רדיקל של אידיאל

בתורת החוגים, הרדיקל של אידיאל <math>A</math> בחוג <math>R</math> הוא החיתוך של כל האידיאלים הראשוניים המכילים את <math>A</math>. בחוג קומוטטיבי, הרדיקל כולל את כל האיברים שחזקה כלשהי שלהם שייכת ל-<math>A</math>, ועל-כן מסמנים את הרדיקל של <math>A</math> בסימון <math>\sqrt{A}</math>. הרדיקל הוא אידיאל בעצמו, ותמיד <math>A \subseteq \sqrt{A}</math>.

הרדיקל של כל אידיאל הוא אידיאל רדיקלי, כלומר שווה לרדיקל של עצמו. כל אידיאל ראשוני הוא רדיקלי, אבל ההפך אינו נכון (<math>6\mathbb{Z}</math> רדיקלי אבל אינו ראשוני).

הקשר בין אידיאלים רדיקליים של חוג הפולינומים <math>F[\lambda_1,\dots,\lambda_n]</math> לבין יריעות אלגבריות הוא אחד הרעיונות היסודיים בגאומטריה אלגברית (ראו גם - משפט האפסים של הילברט).

==תכונות==
* אם <math>I,J</math> אידיאלים בחוג <math>R</math> ו-<math>I\subseteq J</math>, אז <math>\sqrt { I } \subseteq \sqrt { J } </math>.
* לכל שני אידיאלים <math>I,J</math> מתקיים <math>\sqrt { I+J } =\sqrt { \sqrt { I } +\sqrt { J } } </math>.

==דוגמאות==
*בחוג השלמים, הרדיקל של האידיאל <math>n\mathbb{Z}</math> נוצר על ידי הרדיקל של <math>n</math>: מכפלת הראשוניים השונים המחלקים את <math>n</math>. לדוגמה, <math>\sqrt{180\mathbb{Z}} = 30 \mathbb{Z}</math>. מושג הרדיקל של אידיאל מכליל, לפיכך, את הרדיקל של מספרים שלמים.
*לכל חוג <math>R</math>, הרדיקל של <math>({ x }^{ 2 })</math> בחוג הפולינומים <math>R[x]</math> הוא <math>(x)</math>.

==קישורים חיצוניים==
* 

קטגוריה:אלגברה
גיליון הרשעות קודמות

נשיא המדינה ראובן ריבלין ושר המשפטים אבי ניסנקורן מודיעים על מתווה מיוחד למחיקת רישום פלילי ועידוד היציאה ממעגל הזנות, דצמבר 2020]]
גיליון הרשעות קודמות הוא רישום כלל ההרשעות והעונשים שהוטלו על אדם כלשהו בערכאות משפטיות בישראל. מאגר ההרשעות הקודמות של כל אדם מנוהל על ידי משטרת ישראל במסגרת המרשם הפלילי כפי שהוסדר בסעיף 1 לחוק המרשם הפלילי ותקנת השבים, שכותרתו "ניהול המרשם":

ביולי 2022 הוחלף חוק זה בחוק המידע הפלילי ותקנת השבים, שבו מוסדר המרשם הפלילי בפרק ג'.

גיליון הרשעות קודמות משמש את המשטרה בחקירותיה, כדי ללמוד ממנו על עברו של חשוד או עד באירוע פלילי. הגיליון מוצג בהליכים משפטיים, לאחר שהנאשם הורשע או שנקבע כי ביצע את העבירה ולאחר שניתן לו לעיין בו, וכל זאת כדי להציג את עברו הפלילי לשופטים הדנים בעונש שיוטל עליו, וזאת מכוח סעיף 188 לחוק סדר הדין הפלילי (נוסח משולב), ה'תשמ"ב (1982) שכותרתו "דרכי הוכחה":

על פי מספר הלכות משפטיות ובהתקיים תנאים מסוימים, עשוי להיחשף גיליון ההרשעות הקודמות גם של עדים במשפט פלילי ולא רק של נאשמים. גיליון הרשעותיו הקודמות של הנאשם עשוי להיחשף בבית המשפט גם בשלב מוקדם יותר, כראיה לסתור את טענותיו בדבר אופיו הטוב.

== השפעות רישום פלילי ==
לרישום פלילי מגוון השפעות שונות על האדם, ורבים מעוניינים למחוק את הרישום הפלילי בגינן.

השפעה אישית - כשאדם מבצע עבירה מסוימת, אפילו עבירת תעבורה ולא עבירה על סדר הדין הפלילי, השופט רשאי בהליך לבקש לבחון את גיליון ההרשעות של אותו אדם. אם ביצע עבירות נוספות, באותו תחום או בתחומים אחרים, יכול הדבר להיחשב לרעתו ולהוביל לגזירת עונש חמור יותר כדי להרתיע אותו מביצוע עבירות נוספות.

השפעה על הקריירה - אדם בעל רישום פלילי שמבקש להתקבל לעבודה בתחום הביטחון או במשרד ממשלתי כנראה ינופה בשלבים ההתחלתיים של המיון לתפקיד, משום שתפקידים רבים בתחומים אלה דורשים עבר פלילי נקי וגיליון הרשעות ללא רבב.

רישיון נשק - אדם שמחזיק ברישיון נשק ומבצע עבירה שבגינה הוא מורשע, יכול לאבד את רישיונו לנשק.

אדם בעל רישום פלילי לא יכול להיות מועסק כסוכן מכס, מתווך מקרקעין, קבלן, אדריכל רישוי, סוכן ביטוח, נהג אוטובוס, כבאי, פסיכולוג ומקצועות רבים נוספים. כמו כן, ארצות הברית ורוב מדינות אירופה אינן מאשרות בדרך כלל קבלת אשרת כניסה למדינה לבעלי רישום פלילי.

==התיישנות ומחיקה של רישום פלילי==
בהתאם לחוק המרשם הפלילי ותקנת השבים וחוק המידע הפלילי ותקנת השבים שהחליפו, כחלוף שנים אחדות ממועד מתן פסק הדין המרשיע חלה התיישנות על ההרשעה, וכחלוף עוד שנים אחדות חלה מחיקה על ההרשעה. צעדים אלה, שמצמצמים מאוד את מספר הגורמים שזכאים לקבל מידע על ההרשעה, נועדה לאפשר למי שפשע, נענש וסר מדרכו הרעה לשוב ולהשתלב בחברה, בלי שפשעו יפריע לכך.

==לקריאה נוספת==
*פרופ' נחום רקובר, תקנת השבים, "עברו של עבריין הוא סוד - וגילויו בגדר לשון הרע", 88. הוצאת ספרית המשפט העברי; משרד המשפטים ומורשת המשפט בישראל, 2007

==קישורים חיצוניים==

== הערות שוליים ==

קטגוריה:מונחים משטרתיים ישראליים
קטגוריה:מונחים משפטיים
משפט ראווה

הגנרל [[ארווין פון ויצלבן, אחד מנאשמי קשר העשרים ביולי נגד היטלר, במשפט ראווה בפולקסגריכטסהוף]]
משפט ראווה הוא כינוי שלילי להליך משפטי ציבורי, שבו פסק הדין הוחלט למעשה טרם המשפט. מטרת המשפט, אם כן, אינה לדון באשמת הנאשם, אלא לפרסם בציבור את אופן הענישה והנימוקים לה, כאזהרה. לפיכך במשפטים אלו ניתן להרשיע אדם חף מפשע מבלי לתת לו משפט הוגן. משפטי ראווה הם אמצעי לרדיפת מתנגדי משטר או אנשים אחרים שהמשטר חפץ לפגוע בהם. מטרת גזר הדין היא בראש ובראשונה להתנקם או להעניש את הנאשמים על הפשעים המיוחסים להם, ולא לשקמם.

במקרים רבים, קיימות חריגות מסדרי הדין ואף מן החוק עצמו במשפט ראווה. הנאשמים אינם מקבלים זכות להתגונן, והצהרותיהם נלקחו מהם תחת עינויים או כפייה אחרת להודות באשמתם.

== משפטי ראווה בהיסטוריה ==
* משפטו של יאן הוס (1415)
* משפטה של ז'אן ד'ארק (1431)
* משפטו של צ'ארלס הראשון, מלך אנגליה לאחר מלחמת האזרחים האנגלית (1649)
* משפטו של לואי השישה עשר, מלך צרפת (1792/3)
* משפט ריום שנערך בצרפת של וישי במטרה להוכיח כי מנהיגי הרפובליקה הצרפתית השלישית בין 1936 ל-1940 הם האשמים בתבוסת צרפת.
* משפטי קשר העשרים ביולי בגרמניה הנאצית 
* משפטים בתקופה הסטאליניסטית במזרח אירופה: משפטי ראווה במסגרת תקופת "הטיהורים הגדולים" בברית המועצות (בין היתר, הוצאתו להורג של מיכאיל טוכאצ'בסקי, "משפט ה-21" נגד גנריך יגודה, ניקולאי בוכארין ואחרים); משפטם של לאסלו רייק בהונגריה (1949), טרייצ'ו קוסטוב בבולגריה (1949); משפטו של יאנוש קאדאר בהונגריה (1951); משפטי פראג בצ'כוסלובקיה (1952); ומשפט הרופאים בברית המועצות (1953)
* משפטי ראווה נגד יהודים מטעמים אנטישמיים ואנטי-ציוניים: משפטו של שפיק עדס בעיראק (1948) ; משפטי פראג בצ'כוסלובקיה (1952); משפטי הרופאים בברית המועצות (1953)
* משפטם התיאטרלי של כנופיית הארבעה בסין (1980)
* משפטי אנשי תנועת המחאה לאחר הבחירות לנשיאות איראן

== ראו גם ==
* משפט מבוים

==קישורים חיצוניים==

==הערות שוליים==

*
קטגוריה:זכויות האדם
פיב"א אירופה

פיב"א אירופה היא השלוחה של פיב"א באירופה. בפיב"א אירופה רשומות כיום 52 התאחדויות כדורסל.

==היסטוריית מפעלים==
* 1958 - קם גביע אירופה לאלופות
* 1966 - קם גביע למחזיקות גביע שהיה המפעל השני בחשיבותו באירופה
* 1972 - קם מפעל גביע קוראץ' שהיה המפעל השלישי בחשיבותו באירופה
* 1991 - גביע אירופה לאלופות הופך לאליפות אירופה לקבוצות וגביע למחזיקות גביע הופך לגביע האירופי
* 1996 - אליפות אירופה לקבוצות הופכת ל"הליגה האירופית"
* 1997 - הגביע האירופי הופך ליורוקאפ
* 1999 - היורוקאפ הופך לגביע ספורטה
* 2000 - הליגה האירופית הופכת לסופרוליג במקביל קם היורוליג של היול"ב
* 2001 - נסגר מפעל הסופרוליג
* 2002 - קם הצ'מפיונס קאפ מאיחוד של גביע ספורטה וגביע קוראץ' בעקבות הקמת גביע יול"ב והופך לטורניר השלישי בחשיבותו באירופה
* 2003 - קם היורופליג שהופך לטורניר השלישי בחשיבותו באירופה אחרי גביע יול"ב וה"צ'מפיונס קאפ" הופך ליורוקאפ
* 2005 - היורופליג הופך ליורוקאפ והיורוקאפ הופך ליורוקאפ צ'לנג'
* 2007 - נסגר היורוקאפ צ'לנג'
* 2008 - פיב"א ויול"ב מודיעים על שיתוף פעולה ביניהם. גביע היורוקאפ הפך לגביע יורוצ'אלנג' וגביע היול"ב קיבל את השם יורוקאפ.
* 2015 - סגירת יורוצ'אלנג' ופתיחת יורופקאפ.
* 2016 - פתיחת ליגת האלופות בכדורסל.

==התאחדויות רשומות==

==דירוג נוכחי לנבחרות פיב"א אירופה==
להלן דירוג הנבחרות בפיב"א אירופה לפי הדירוג העולמי של פיב"א:
{| 
|- valign="top"
|
|
|}

==תחרויות==
===נבחרות===
*אליפות אירופה בכדורסל
**גברים
**נשים
*אליפויות אירופה לגילאים צעירים
**אליפות אירופה עד גיל 20 (גברים, נשים)
**אליפות אירופה עד גיל 18 (גברים, נשים)
**אליפות אירופה עד גיל 16 (גברים, נשים)

===קבוצות===
*גברים
**ליגת האלופות
**יורופקאפ
**הליגה הבלטית
**הליגה הבלקנית
**הליגה האדריאטית
*נשים
**יורוליג
**יורוקאפ
הערה: היורוקאפ מופעל על ידי יול"ב, ואילו שלבי המוקדמות שלו על ידי פיב"א אירופה. התחרות עצמה נתמכת על ידי פיב"א ומשוחקת על פי החוקים במפעלי פיב"א.

==ראו גם==

==קישורים חיצוניים==
* 

* [https://web.archive.org/web/20160310202128/http://faceteamshow.com/ אתר הנבחרת האקרובטית]

==הערות שוליים==

קטגוריה:פיב"א
קטגוריה:אירופה: כדורסל
קטגוריה:ארגונים בין-לאומיים אזוריים
איבר נילפוטנטי

באלגברה מופשטת, איבר <math>x</math> של חוג <math>R</math> הוא נילפוטנטי, אם יש לו חזקה שהיא אפס, כלומר, אם <math>x^m=0</math> עבור <math>m</math> גדול מספיק. המספר הטבעי הקטן ביותר בעל תכונה זו נקרא דרגת הנילפוטנטיות (ולעיתים גם אינדקס הנילפוטנטיות) של <math>x</math>.

חוג (בלי יחידה) שכל אבריו נילפוטנטיים נקרא חוג נילפוטנטי. כל אלגברה נילפוטנטית מממד סופי ניתנת לשיכון באלגברת המטריצות המשולשיות מעל השדה.

== דוגמאות ==
* בחוג <math> \Z/4\Z </math> של השאריות מודולו 4, האיבר 2 נילפוטנטי (מדרגה 2) כי <math>2^2 = 4 \equiv 0 \pmod{4}</math>.
* המטריצה הריבועית <math>A = \begin{pmatrix}0&1&0\\0&0&1\\0&0&0\end{pmatrix}</math> היא מטריצה נילפוטנטית (מדרגה 3), כי מתקיים <math>A^3=0</math>.
* בכל חוג (גם אם אינו קומוטטיבי), אם <math>ab</math> נילפוטנטי, אז גם <math>ba</math> כזה, משום ש- <math>(ba)^{n+1} = b(ab)^na</math>. לדוגמה, אם <math>a = e_{12}+e_{22}</math> ו- <math>b=e_{12}</math>, כאשר <math>e_{ij}</math> הן מטריצות בסיסיות (זו המטריצה בה בכניסה ה-<math>i,j</math> יש <math>1</math> וביתר הכניסות יש <math>0</math>), אז <math>\ ab=0</math> ו- <math>\ ba=b</math> נילפוטנטי מדרגה 2.

אם <math>x</math> נילפוטנטי מדרגה <math>n</math>, אז <math>1-x</math> איבר הפיך, ומתקיים <math>(1-x)^{-1} = 1 + x + x^2 + x^3 + \dots + x^{n-1}</math>. באופן דומה גם <math>1+x</math> הפיך.

בחוג קומוטטיבי, הסכום של כל איבר הפיך ואיבר נילפוטנטי הוא הפיך: אם <math>x</math> הפיך ו-<math>y</math> נילפוטנטי, אז <math>x + y = x(1 + x^{-1}y)</math>, ומכיוון ש-<math>y</math> נילפוטנטי נקבל שגם <math>x^{-1}y</math> נילפוטנטי ומהאמור לעיל <math>1 + x^{-1}y</math> הפיך, ואז <math>x + y</math> הפיך כמכפלת הפיכים.

הספקטרום של חוג קומוטטיבי <math>A</math> הוא מרחב טופולוגי אי פריק אם ורק אם אוסף כל האיברים הנילפוטנטים בחוג הוא אידיאל ראשוני.

== ראו גם ==

* אידיאל נילי

==קישורים חיצוניים==
* 

קטגוריה:אלגברה
קטגוריה:אפס
דייוויד דל טרדיצ'י

דייוויד דל טרדיצ'י (באנגלית: David Del Tredici; 16 במרץ 1937 – 18 בנובמבר 2023) היה מלחין אמריקאי.

==ביוגרפיה==
דל טרדיצ'י, יליד קלוברדייל, קליפורניה, הופיע לראשונה כפסנתרן עם התזמורת הסימפונית של סן פרנסיסקו בגיל 17. הוא קיבל תואר ראשון מאוניברסיטת קליפורניה בברקלי ותואר שני בשנת 1964 מאוניברסיטת פרינסטון, שם למד אצל המלחינים ארל קים, סיימור שיפרין ורוג'ר סשנס.

את ההשראה ליצירותיו המוקדמות שאב מספרו של לואיס קרול, אליס בארץ הפלאות. הוא כתב במגוון סגנונות וצורות מוזיקליים. בשנת 1980 זכה בפרס פוליצר על "לזכר יום קיץ", החלק הראשון של "אליס הילדה" נושאי יצירותיו המאוחרות כוללים ספרות – יצירות ויקטוריאניות, משוררים בני ימינו ויצירות של ג'יימס ג'ויס, אלן גינסברג, רומי, פדריקו גארסיה לורקה, תום גאן, פול מונה, קולט אינז ובראם סטוקר – סיפורים אישיים משלו וחייו כהומוסקסואל.

אף כי הכשרתו כללה את טכניקה סריאלית, מבוססות יצירותיו על טונאליות; הוא אחד התומכים הנלהבים ביותר בנאו-רומנטיות, בשאיפה להשיב לחיות את הטונאליות במוזיקה בת זמננו.

דל טרידיצ'י קיבל, נוסף לפרס פוליצר, גם את מלגות גוגנהיים ווודרו וילסון, פרס ברנדייס לאמנויות יוצרות, פרס פרידהיים ומענקים מקרן לאומית לאמנויות. כמו כן, נבחר לאקדמיה האמריקאית ולמכון לאמנויות ולספרות. תזמורות חשובות בארצות הברית ובארצות אחרות הזמינו אצלו יצירות כדבר של קבע. יצירתו "על כנפי השיר" נוגנה בביצוע בכורה בניו יורק בשנת 2004 במסגרת קונצרט חגיגות העשרים של אנסמבל האופרה של ריברסייד.

==יצירותיו החשובות==
* שישה שירים לקול ופסנתר (לטקסט של ג'יימס ג'ויס) (1959)
* סימפוניית אליס (1969)
* "הילדה אליס" ("לזכר יום קיץ", "קולות מאושרים", "בשעות המנחה הזהובות", "אירועים מוזרים") לסופרן ותזמורת (1980–1981)
* חיי גאים (1996–2000)
* "העכביש והזבוב" לסופרן גבוה, בריטון גבוה, ותזמורת (1998)

==קישורים חיצוניים==
* 

<div style="direction: ltr;">
* [http://www.boosey.com/pages/cr/composer/composer_main.asp?composerid=2854&langid=1&ttype=BIOGRAPHY&ttitle=Biography Boosey & Hawkes biography]
* [http://musicmavericks.publicradio.org/features/interview_deltredici.html American Mavericks interview]
* [http://www.newmusicbox.org/article.nmbx?id=2093 NewMusicBox: David Del Tredici in conversation with Frank J. Oteri, 2003]
</div>

קטגוריה:להט"בים אמריקאים
קטגוריה:זוכי מלגת גוגנהיים
קטגוריה:זוכי פרס פוליצר: מוזיקה
קטגוריה:בוגרי אוניברסיטת קליפורניה בברקלי
קטגוריה:בוגרי אוניברסיטת פרינסטון
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:אמריקאים שנולדו ב-1937
קטגוריה:אמריקאים שנפטרו ב-2023